मरने वालों में 4 सैनिक; हादसे की वजह तकनीकी खराबी
सूडान में शनिवार को एक प्लेन क्रैश होने से नौ लोगों की मौत हो गई। इसमें चार सैनिक भी शामिल हैं। हादसे में एक बच्ची बच गई है। Nine killed in Sudan air crash, army cites 'technical' issue
पोर्ट सूडान एयरपोर्ट पर रविवार को एक सिविल एयरक्राफ्ट क्रैश हो गया। इस हादसे में चार सैन्यकर्मियों सहित 9 लोगों की मौत हो गई।
न्यूज एजेंसी AFP के मुताबिक, सेना ने बताया कि हादसा विमान में तकनीकी खराबी की वजह से हुआ। दुर्घटना में एक बच्ची की जान बच गई है। उसे अस्पताल में भर्ती कराया गया है।
2 साल पहले सैन्य विमान क्रैश हुआ था
सितंबर 2021 में सूडान की राजधानी खार्तूम में एक सैन्य विमान क्रैश हो गया था। हादसे में प्लेन में सवार लेफ्टिनेंट कर्नल सहित तीन अधिकारियों की मौत हो गई थी।
प्रधानमंत्री कार्यालय की ओर से एक बयान जारी कर इसकी जानकारी दी गई थी। बयान में कहा गया था कि बुधवार को अल-शेगीलाब के पास विमान क्रैश हो गया। जिसमें तीन अधिकारियों की मौत हुई है।
प्लेन क्रैश से जुड़ी अन्य खबरें भी पढ़ें...
पायलट की मेडिकल इमरजेंसी के बाद पैसेंजर ने उड़ाया प्लेन, लैंडिंग के दौरान दुर्घटनाग्रस्त हुआ
अमेरिका में एक निजी विमान लैंडिंग के दौरान दुर्घटनाग्रस्त हो गया। यह घटना 15 जुलाई यानी शनिवार की है। दरअसल, इस प्लेन के 79 साल के पायलट की तबीयत खराब हो गई। इसके बाद 68 साल की महिला पैसेंजर ने प्लेन का कंट्रोल अपने हाथों में ले लिया। लैंडिंग के दौरान प्लेन का पंखा टूट गया। पढ़ें पूरी खबर...